Et jätkuks vihma ja jätkuks päikest, et oleks kevad, suvi, sügis, talv...
#000000
Jõe ja kalade projekt lõppes vahva videoga.
#000001
Õnnetriinu rühma lapsed tutvusid elurikkuse teema käigus põhjalikumalt jõe ja kalade eluga. Projekti käigus toimus mitmeid vahvaid ettevõtmisi ja avastati palju põnevat. Samal ajal osales rühma assistent Kadri põneval digikoolitusel, kus koduste ülesannetena erinevaid digilajendusi katsetada tuli. Ja kui need kaks asja kokku panna on tulemuseks selline video:
#000002
Meie lasteaias süüakse iga päev ära mitu pätsi leiba või sepikut ja nagu arvata võib, jääb neist järele samapalju kilekotte, millesse pätsidpakitud olid. Otsisime nendele kottidele uue elu võimalust ja lootsime koostöös vallaga kasutada neid kotte Kohila koerteväljaku kotikappides aga täpsemalt asjasse süvenedes selgus, et seal peaksid olema biolagunevad kotid. Kune kotte aga muudkui tekkis ja tekkis, kogume need ikka kõik kokku ja kingime naaberlasteaiale, kelle usinad osavnäpud need meelsasti vannitoa vaipadeks heegeldavad.
#000003
Meie lasateaias on tore traditsioon - kõik rühmad käivad vähemalt ühel korral nädalas lasteaia hoovist väljas matkamas. Oleme selle tarbeks omale soetanud ka natuke matkavarustust (seljakotid, termosed, sammulugejad, pealambid) mis pikka teekonda läbida aitavad. Matkamas käivad ka lasteaia kõige pisemad 2-3 aastased lapsed. Matkates satutakse väga põnevatesse paikadesse ja märgatakse looduses toimuvat palju enam, kui seda lasteaiahoov võimaldab.
#000004
Jaanijussi rühmas tutvuti põhjalikumalt jõe, selle elanike ning seda ümbritseva loodusega. Uurimise käigus jõuti põnevate tegutsemisjälgedeni mis täpsemal uurimisel osutusid kopra omadeks. Nii kutsutigi rühma Kohila keskkonnahariduskeskusest Irene, kes selle looma eluviisist huvitava ülevaate andis ja kopra topise rühma lastele uurimiseks tõi.
#000005
Kirsiks tordil oli aga tänasel matkal leitud uus ja värske tõendusmaterjal, et meie lasteaia vahetus läheduses, Keila jõe kaldal elab ja tegutseb üks tegus koprapere.
#000006
Meie lasteaia meeskond otsustas juba lõppeva aasta algul, et proovime sel aastal laste meisterdamisteks ja kunstitegevusteks kasutada ostetava materjali asemel olemasolevat ja paberilattu seisma jäänud kraami. Kuna oleme endast juba pikka aega nii ümberkaudsetele ettevõtetetle kui lastevanematele teada andnud, kui paigast kuhu võib igasuguseid huvitavaid jäätmeid pakkuda siis oleme siit ja sealt ka põnevat kraami saanud ja oma kappidesse-riiulitele kogunud. Nüüd hakkab aasta läbi saama aga varud veel kaugeltki mitte. Nii saabki meie maja sel aastal jõuluehtesse ilma ühtki ostu sooritamata - vaid taaskasutades ja jääkidest meisterdades. Ilu on eriilmelist ja väga mitmekesist aga selle eest lastepärane ja ressursisäästlik.
#000007
Elurikkus Sipsiku õuel. Meie lasteaial on suur ja avar õueala, kus võiks kasvada väga rikkalik taimestik ja elutseda paljud putukad. kahj...
#000008